Pieter Howes

Pieter Bosch Howes (gebore Pieter Bosch Botha; 12 Maart 1985, Johannesburg, Suid-Afrika – 6 Mei 2019, Sandton, Gauteng) was 'n Suid-Afrikaanse joernalis, aktivis, politieke kommentator, akteur, regisseur en draaiboekskrywer. In 2007 word hy die eerste inwonende direkteur van die Roodepoort-teater in Johannesburg.

Hy was die stiger van "The Enwhitenment Project", 'n projek wat poog om bewusmaking oor witheid te bou met die oogmerk om die rasseskeiding te oorbrug. Hy het veral 'n groot gehoor op Twitter gehad en was 'n bydraer tot die Amerikaanse webwerf Inquisitr.

 Vroeë lewe 
Pieter Bosch Botha is op 12 Maart 1985 in Johannesburg, Transvaal, gebore, die seun van At Botha en Annalise Bosch, albei akteurs. Hy begin sy loopbaan as akteur op die ouderdom van 6 met die leidende rol in 'n nasionale televisie-advertensie vir Opel se Monza-motorvoertuigmodel.

In 2003 voltooi hy sy drama- en teaterstudie aan die Nasionale Skool van die Kunste. Hy verwerf in drie opeenvolgende jare nasionale kleure vir drama.

 Persoonlike lewe 
Hy was gay en verander sy van na Howes met sy selfdegeslaghuwelik met dokter Craig Howes.

Hy het openlik sy ondersteuning vir die verlinkse politieke party Economic Freedom Fighters verklaar. Hy het aan bipolêre gemoedsteuring en depressie gely.

 Dood 
Hy pleeg selfmoord in Mei 2019. Hy was vir 'n tyd lank vermis voor sy lyk op Saterdag, 4 Mei 2019 in 'n hotelkamer in Sandton, Gauteng gevind is. Hy is vermoedelik aan 'n oordosis pille dood. Baie mense het in reaksie op sy dood eerbetuigings op Twitter gelewer.

 Teaterproduksies 
 Regisseur 
 2007: Rapunzel
 2008: James and the Giant Peach
 2008: Madiba Magic
 2008: Liewe Heksie
 2009: Danny the Champion of the World
 2009: Little Blue Dress
 2009: Noises Off!
 2011: Hoedens
 2011: Rose Red
 2012: Swoop
 Rooikappie
 Wasgoed
 The Witches
 The Cage Fighter
 I'll Have What She’s Having...
 Of Birds and Beasts
 Subject to Citizen
 Hats

 Akteur 
 2004: Jack and the Beanstalk
 2005: Die Keiser
 2006: Cinderella
 2006: Dames en Here
 2008: Spoof Full of Sugar
 2008: Eat Me!
 2012: Fully Committed
 2013: Civil Parting
 2013: The Briefcase
 2014: The Full Monty
 2014: Spamalot
 2015: The Double Bass
 2015: Miss Margarida's Way

 Radio 
 2015: Nagrit Op Keetmanshoop

 Filmografie 
 Akteur 
 Rolprente 
 The Van Rooyens

 Televisiereekse 
 2003: Soul Buddyz
 2008: Villa Rosa
 2008: Backstage
 2008: Askies!

 Draaiboekskrywer 
 Televisiereekse 
 2014: Villa Rosa

 Verwysings 

 Eksterne skakels 


Kategorie:Afrikaners
Kategorie:Suid-Afrikaanse joernaliste
Kategorie:Sterftes in 2019
Kategorie:Suid-Afrikaanse regisseurs
Kategorie:Suid-Afrikaanse manlike akteurs van die 21ste eeu